(छत्तीसगढ़ प्रयाग न्यूज) रायपुर :- वेदांता समूह के अनिल अग्रवाल फाउंडेशन द्वारा सामाजिक पहल की दिशा में नंदघर परियोजना कार्यक्रम चला रही है। जिसके अंतर्गत लाभार्थियों को सम्पूर्ण आहार, अच्छी स्वास्थ्य सेवाएं, ई लर्निंग और महिला सशक्तिकरण जैसी सेवाएं निरंतर प्रदान की जाती है। वर्तमान में छ.ग. राज्य में 06 जिलों में अब तक 234 आंगनबाड़ियों को नंदघर के रूप में विकसित किया जा चुका है और परियोजना की गतिविधियों का संचालन और देख रेख जन्मित्रम कल्याण समिति रायगढ़ द्वारा किया जा रहा है।इस परियोजना के अंतर्गत रायपुर जिले के नंदघरो में अंतराष्ट्रीय महिला दिवस का आयोजन किया गया। इसमें महिलाओ को नारी शक्ति व समाज में उनकी सहभागिता को विस्तार से बताया गया। रायपुर जिले के अभनपुर धरसींवा आरंग ब्लॉक के अंतर्गत आने वाले ग्रामों के 52 नंदघर में महिला दिवस का आयोजन किया गया। इन ग्रामों के जनप्रतिनिधि, मितानिन, नंदघर के कार्यकर्ता, सहायिकाएं, नन्दघर कमिटी सदस्य के अलावा गणमान्य नागरिक भी उपस्थित रहे।, कार्यक्रम के सफल आयोजन में जन्मित्रम से सभी क्लस्टर को-ऑर्डिनेटर एवं प्रबंधक धर्मेन्द्र साहू उपस्थित थे।